**AGENȚIA PENTRU PROTECȚIA MEDIULUI DÂMBOVITA**

 **DECIZIA ETAPEI DE ÎNCADRARE**

 **17.07.2024**

 **(PROIECT)**

 Ca urmare a solicitării de emitere a acordului de mediu adresate de **CIOCODEICA POMPILIU SORIN și CIOCODEICA FLORINA LAVINIA,** cu domiciliul în municipiul București, str. Dristorului, nr. 91-95, bloc D, etaj 5, ap. 519, înregistrată la Agenția pentru Protecția Mediului (APM) Dâmbovița cu nr. 5134 din 04.04.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

 Agenția pentru Protecția Mediului (APM) Dâmbovița decide, ca urmare a consultărilor desfăşurate în cadrul şedinţei Comisiei de analiză tehnică din data de 11.07.2024 că proiectul ,,***Construire restaurant DRIVE-IN, A1, KM 59+620, dreaptaˮ,*** propus a fi amplasat în comuna Uliești, sat Uliești, T44, P397/1, P397/4, P397/5, NC 77406, județul Dâmbovița, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă***

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 10, lit.b ,, *Proiecte de dezvoltare urbană*ˮ;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

***a)mărimea proiectului***:

**Situaţie existentă**

Teren liber de construcții, cu suprafața de 2549 mp, amplasat în sat Uliești, comuna Uliești, județ Dâmbovița, adiacent autorstrada A1, km 59 + 620 m.

**Situaţie propusă**

Pe terenul cu suprafața de 2549 mp se propune constructția unei clădiri cu amprenta de 276 mp, regim de înaltime Parter, cu functțiune de alimentație publică – restaurant. Cladirea va avea o copertină pentru terasă la înaăltimea de 3.3m, cu suprafața de 83 mp, pe trei laturi ale clădirii. Structura este alcătuită din stâlpi și grinzi beton armat, închideri cu zidărie, acoperiș tablă cutată, vată minerală și membrană hidroizolație. Compartimentarea interioară se va face prin pereți gips carton, structură ușoară. Restaurantul va avea servire interioară dar și servire tip Drive-in pentru autoturisme mici. Lângă accesul pe teren se propune constructia unui pilon vertical cu înăltimea de 25 m pentru logo. Se vor amenaja 29 locuri de parcare pentru autoturisme cu dimensiunile în plan de 5 m x 2,5 m. Se vor face lucrări de amenajare teren, platforme betonate pentru circulație auto și pietonală și locuri de parcare pentru autoturisme. Se vor realiza marcaje rutiere și plantarea de indicatoare de circulație în vederea sistematizării circulației.

***Indicatori urbanistici***

Suprafață teren: 2549 mp

Suprafață construcție: 276 mp (amprentă la sol)

Suprafață spatii verzi:673.5mp

Suprafață platformă:1424 mp;

P.O.T. propus: 10.9 %

C.U.T. propus: 0.11

**Clădire Restaurant (276 mp):**

 Clădire cu amprentă de 276 mp, regim de înalțime Parter, cu funcțiunea de alimentație publică – restaurant. Clădirea va avea o copertină pentru terasa la inaltimea de 3.3 m, cu suprafata de 83 mp, pe trei laturi ale clădirii.

 Structura din stâlpi și grinzi beton armat, închideri cu zidarie, acoperiș tablă cutată și vată minerală.

 Compartimentarea interioară se va face prin peretți gips carton, structură usșoară.

 Restaurantul va avea servire interioară dar și servire tip Drive-in pentru autoturisme mici.

Distante:

Cladire Restaurant – latura de Sud-Est a terenului: 23.7 m

Cladire Restaurant – latura de Nord-Est a terenului: 7.1m

Cladire Restaurant – latura de Sud-Vest a terenului: 29.5 m

Cladire Restaurant – latura de Nord-Vest a terenului: 5.9 m

Cladire Restaurant – platforma depozitare deseuri in europubele: 18.5 m

Cladire Restaurant – bazin vidanjabil subteran 30 mc: 27.1 m

Cladire Restaurant – semnal vertical H: 25 m: 24.7 m

Cladire Restaurant – separator hidrocarburi amplasat subteran: 26.8 m

Cladire Restaurant – cămin subteran puț forat alimentare cu apă: 5.1 m

Cladire Restaurant – bazin de retenție vidanjabil subteran 70 mc: 26.2 m

Cladire Restaurant – separator grasimi, subteran: 18.8 m

Fluxuri:

Acces personal:

Personalul care deservește restaurantul va avea acces separat față de clienți, cu trecere prin vestiar murdar și vestiar curat. Vestiarele au acces la grup sanitar dotate cu duș.

Aprovizionare marfă:

Aprovizionarea cu marfă se realizează prin un acces separat, special pentru aprovizionare.

Produsele necesare preparării sunt de tip fast-food, semipreparate, ambalate separat în funcție de rețete și se păstrează în camerele frigorifice la temperaturi scăzute.

Produsele sunt livrate în ambalaje, congelate, ambalate individual și etichetate în funcție de rețete. Dupa recepția produselor, acestea sunt depozitate în camerele frigorifice la temperaturi scăzute. Prepararea se realizează în spatiul destinat, produsele sunt transportate din camerele frigorifice în zona de preparare.

Acces clienți:

Clienții au două zone de acces în restaurant, pentru cei care aleg să servească în incintă.

Comanda și servire Drive In:

Pentru servirea la pachet, tip Drive-In, clienții au zona de comandă și o zonă de ridicare comanda (servire). Comanda este livrată ambalată, direct în mașina clientului. Dupa ridicarea comenzii clientul are la dispozitie locuri de parcare sau poate părăsi incinta.

Spații interioare cladire Restaurant:

|  |  |
| --- | --- |
| Zona Mese – Servire – 36 Locuri | 111.81 mp |
| Coridor Servire Drive In | 12.16 mp |
| Zona Servire | 13.97 mp |
| Zona Preparare Fast-Food | 22.46 mp |
| Spălător - Debarasare | 5.80 mp |
| Camera Deseuri – depozitare de scurta durata în europubele | 7.02 mp |
| Birou | 1.83 mp |
| Cameră Curățenie | 1.82 mp |
| Cameră Frigorifică  | 6.44 mp |
| Cameră Frigorifică | 5.75 mp |
| Coridor | 10.08 mp |
| Depozitare | 8.07 mp |
| Camera Tehnica Stație Potabilizare | 4.61 mp |
| Coridor | 1.55 mp |
| Vestiar Curat | 5.16 mp |
| Grup Sanitar cu Duș | 3.93 mp |
| Vestiar Murdar | 5.16 mp |
| Coridor | 1.52 mp |
| Toaletă Bărbați | 4.59 mp |
| Toaletă Femei | 4.38 mp |
| Coridor | 4.08 mp |

**Semnal vertical (H: 25 m):**

Se propune un semnal vertical cu înalțimea maximă de 25 m, pentru semnalizarea locației.

Semnalul vertical este compus din fundație beton armat, stâlp metalic și logo tip casetă luminoasă.

**Amenajare exterioară:**

Se vor amenaja accese auto, parcări pentru autoturisme și spații verzi.

Accesul auto se va realiza din breteaua existentă paralelă cu autostrada.

Distanța cladire Restaurant – Ax Autostrada: 67.8 m.

**Utilitați:**

 **ALIMENTAREA CU APĂ**

 În cadrul investiției, apa va fi folosită în scop potabil și menajer.

 **Sursa de apă:** o va constitui corpul de apă subteran freatic – **ROAG 08- Pitești**, caracterizat conform ordinului M.M.S.C. nr. 621/2014 privind aprobarea valorilor de prag pentru corpurile de apă subterane din România, exploatat prin intermediul unui foraj.

**Captarea apei** se va asigura prin intermediul unui foraj (H=70m).

**Aducțiunea apei:**

-de la foraj la rezervorul de înmagazinare din camera tehnică se va realiza prin intermediul unei conducte din PEHD(Dn 40 mm, L= cca. 10m) .

 - de la foraj la platforma de pubele se va face prin intermediul unei conducte PEHD ( Dn 20 mm , L= cca. 30m ).

 Conducta de aducțiune nu va traversa cursuri de apă cadastrate sau necadastrate.

 **Instalații de tratare a apei:** se va monta o stație de potabilizare apă, în camera tehnică.

 **Înmagazinarea apei:** intr-un rezervor de polietilenă (V=5 mc) montat în camera tehnică.

 **Distribuția apei:** către consumatori se va face prin pompare, prin intermediul unei conducte din PEHD(Dn 40 mm) și a unui modul pompă - hidrofor ce va fi montat în camera tehnică. Conducta de distribuție nu va traversa cursuri de apă cadastrate sau necadastrate.

 **EVACUAREA APELOR UZATE:**

Tipuri de ape uzate: - menajere,

 - pluviale.

 **Rețea de evacuare**

 **Apele uzate menajere** provenite de la grupurile sanitare ale restaurantului vor fi colectate prin intermediul unei conducte PVC-KG (Dn110 mm, L= 45m) și evacuate într-un bazin vidanjabil, betonat (V=30 mc) .

 **Apele uzate menajere** provenite de la bucătărie vor fi colectate prin conducte PVC- KG (Dn= 110mm, L= 39m) trecute printr-un separator de grăsimi și evacuate printr-o conductă PVC -KG (Dn 110 mm , L= 41m ) în bazinul vidanjabil (V=30 mc).

 Pentru vidanjarea bazinului se va încheia un Contract prestări servicii - vidanjare cu o societate acreditată pentru acest serviciu .

 **Apele pluviale** potențial impurificate cu hidrocarburi, căzute în zona parcărilor vor fi colectate prin camine carosabile, vor fi pre-epurate printr-un separator de hidrocarburi si dirijate prin conducte PVC -KG( Dn=160-200mm , L= 208 m) spre bazinul de retenție (V=70 mc) situat pe latura nord - estică a incintei .

 Separatorul de hidrocarburi va fi curățat periodic de o firmă specializată pentru aceste servicii.

 **Apele pluviale** căzute pe acoperișul restaurantului vor fi colectate prin burlane și dirijate prin intermediul unei rețele de canalizare executată din tuburi PVC(Dn = 110-160 mm, L =cca. 113m) către același bazin de retenție (V = 70 mc).

 Apele pluviale din bazinul de retenție vor fi utilizate la stropirea spațiilor verzi de pe amplasament.

 **ALIMENTAREA CU ENERGIE ELECTRICĂ**

 Se propune un racord subteran la postul trafo existent. Pe acoperisul cladirii Restaurant se vor amplasa panouri fotovoltaice.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea în funcțiune a obiectivului vor fi luate măsuri de securitate și pază la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 14 din 06.03.2024, terenul este situat în intravilanul comunei Uliești, categoria de folosință curți-construcții;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. **[57/2007](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. **[5/2000](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00033752.htm)** privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. **[107/1996](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr. **[930/2005](file:///D%3A%5C%5CMIRELA%5C%5Csaptamanal%202010%5C%5C1_NOUTATI%20Procedura%20EIA%28Dalia%29_SEPT_2009%5C%5CDocuments%20and%20SettingsDalia%20BitanSintact%202.0cacheLegislatietemp00085898.htm)** pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei și ulterior în perioada de funcționare;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

 d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

* Proiectul propus nu intră sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.
* Proiectul intră sub incidența art. 48 și 54 din Legea Apelor nr. 107/1996, cu modificările și completările ulterioare. Conform procesului verbal nr. 213/AMM/12.04.2024, întocmit de Comisia de Analiză Tehnică a A.B.A. Argeș-Vedea, pentru investiția supusă avizării nu este necesară întocmire SEICA, având in vedere că:

*-*  nu afectează corpul de apă de suprafață delimitat în actualul Plan de Management 2022-2027, ARGEȘ/ILFOVĂȚ (CA1), cod RORW10-1\_B4\_A, fiind situat la cca 300 m de acesta;

- alimentarea cu apă a obiectivului propus se va asigura din subteran, prin intermediul unui foraj (H=70m) pentru care s-a întocmit studiu hidrogeologic preliminar și pentru care s-a obținut referatul de expertiză I.N.H.G.A. nr. 502/10.05.2024;

- subteranul atribuit în zonă este ROAG12, evaluat cu stare bună din punct de vedere cantitativ și calitativ.

***Condiţiile de realizare a proiectului****:*

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

**Se vor respecta condițiile impuse prin Avizul de gospodărire al apelor nr.---**

1. **În perioada de construire:**
* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
1. **În perioada de funcționare:**

 Indicatorii de calitate ai apelor uzate evacuate prin vidanjare se vor încadra în limitele maxime stabilite de operatorul stației de epurare, în care sunt deversate conform NTPA 002/2002 aprobat prin H.G. 188/2002 cu modificările și completările ulterioare.

 Indicatorii de calitate ai apelor pluviale preepurate stocate în bazinul de retenţie:

  - pH......................................................... 6,5 – 8,5

 - Materii Totale în Suspensie........................... 60 mg/l

 - Produs petrolier....................................... 5 mg/l (fără irizații). ​

**Protecţia aerului**

1. **În perioada de construire:**
* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;
1. **În perioada de funcționare**
* se va asigura funcționarea optimă a tuturor instalațiilor;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009-2017/C91:2020 – Acustică - limite admisibile ale nivelului de zgomot în mediul ambiant, STAS 6156/1986 - Protecţia împotriva zgomotului in construcţii civile și social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

 **a)În perioada de construire**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* în perioada de funcționare se vor amenaja spații pentru depozitarea deșeurilor rezultate din activitate

**b) În perioada de funcţionare**

- se vor amenaja spaţii pentru stocarea temporară a deşeurilor generate din activitate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Ordonanței de Urgență nr. 92/2021 privind regimul deşeurilor, aprobată cu modificări și completări prin Legea nr.17/2023;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

**b) În perioada de funcţionare**

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**a)În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

**b) În perioada de funcţionare:**

* se va asigura buna funcţionare a instalaţiilor;

 Frecvența de monitorizare a :

* calității apelor uzate menajere – va fi stabilită de operatorul stației de epurare în care vor fi evacuate apele uzate menajere.
* calității apelor pluviale – înainte de udarea spațiilor verzi.

 Secțiuni de control:

 - bazin vidanjabil

 - bazinul de retenție a apelor pluviale.

- modul de depozitare al deşeurilor/valorificare şi monitorizarea cantităţilor de deşeuri generate prevederilor legale în vigoare; predarea deşeurilor către operatori autorizaţi în valorificarea/ eliminarea deşeurilor;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

 **Director Executiv,**

Maria MORCOAȘE

 **Șef Serviciu Avize, Acorduri, Autorizații, Șef Serviciu CFM,**

 Florian Stăncescu Laura Gabriela BRICEAG

**Întocmit,**   consilier AAA,

Grațiela CIOCOIU-BUNILĂ

consilier CFM,

Nicoleta VLĂDESCU